**Jegyzőkönyv**

**Készült** Délegyháza Község Önkormányzata Képviselő-testülete 2024. március 6. napján 17.10 perckor a Polgármesteri Hivatal Tanácstermében megtartott rendes nyílt ülésén.

**Jelen vannak** a jelenléti ív szerint:

dr. Riebl Antal – polgármester

Szilveszter Lajos - alpolgármester

Darabos Zsuzsanna – képviselő

Szabóné Pál Orsolya Marianna – képviselő

Válóczi Tünde – képviselő

Bednárik László – képviselő

dr. Molnár Zsuzsanna – jegyző

**Hiányzik:** Czanik Balázs – képviselő, Görbe István alpolgármester

**dr. Riebl Antal** köszönti a megjelenteket, majd megnyitja a nyílt ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Szabóné Pál Orsolya Marianna és Szilveszter Lajos képviselőket.

**dr. Riebl Antal** szavazásra teszi fel a javaslatot

Képviselő-testület szavazott *(6* fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község Önkormányzata Képviselő-testületének 43/2024. (III.06.) határozata**

**Délegyháza Község önkormányzat Képviselő-testülete a 7/2021.{VI.29.) önkormányzati rendelet 26. § (2) bekezdése c) pontja alapján a jegyzőkönyv hitelesítésére Szabóné Pál Orsolya Marianna és Szilveszter Lajos képviselőket választja meg.**

**Határidő: azonnal**

**Felelős: Képviselő-testület**

**dr. Riebl Antal** javaslatot tesz a napirendi pontokra az írásban megküldöttek szerint, azzal egyező sorrendben, azzal a kiegészítéssel, hogy az ötödik napirendi pont kiegészül egy 5.2. alponttal, a „Zöld híd festése” címmel.

**dr. Riebl Antal** szavazásra teszi fel a napirendi pontokat.

Képviselő-testület szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község Önkormányzata Képviselő-testületének 44/2024. (III.06.) határozata**

**Délegyháza Község önkormányzat Képviselő-testülete a rendes nyílt ülés napirendi pontjának megtárgyalását elfogadja az alábbiak szerint**

1. **A 2023. évi költségvetési rendelet módosítása**
2. **Délegyházi Hunyadi János Általános Iskola tervezett átszervezése**
3. **Csomagautomata közterületre történő kihelyezése**
4. **Támogatási kérelmek**
5. **Egyéb településfejlesztési és településüzemeltetési ügyek**

**Határidő: azonnal**

**Felelős: Képviselő-testület**

**dr. Riebl Antal** beszámol a lejárt határidejű határozatok végrehajtásáról, miszerint a földhivatal engedélyezte a Duna-Dráva Cement Kft-től megvásárolt ingatlan utólagos más célú hasznosítását közút, sétány céljára.

Megkezdődött a Helytörténeti Gyűjteménynek otthont adó épületrész átalakítása – felújítása.

Az Erste Bank által telepítendő bank-automatához szükséges előkészítő munkálatokat elvégeztük.

**1. A 2023. ÉVI KÖLTSÉGVETÉSI RENDELET MÓDOSÍTÁSA** - előadó: **dr. Riebl Antal, Válóczi Tünde**

**Válóczi Tünde** ismerteti az előterjesztést és elmondja, hogy a Bizottságok támogatják a költségvetési rendelet módosítását.

**dr. Riebl Antal** szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás nélkül és nem szavazat nélkül az alábbi rendeletet alkotta:

**DÉLEGYHÁZA KÖZSÉG ÖNKORMÁNYZAT KÉPVISELŐ-TESTÜLETÉNEK**

**3/2024. (III.6.) önkormányzati rendelete**

**az önkormányzat 2023. évi költségvetéséről szóló 4/2023.(II.15.) önkormányzati rendelet 3. sz. módosításáról**

(a rendelet elfogadásra került 2024.III.6-án, kihirdetve 3/2024.(III.6.) számon 2024.III.6. napján)

1. **DÉLEGYHÁZI HUNYADI JÁNOS ÁLTALÁNOS ISKOLA TERVEZETT ÁTSZERVEZÉSE**- előadó: **dr. Riebl Antal, Darabos Zsuzsanna**

**Darabos Zsuzsanna** ismerteti az előterjesztést és elmondja, hogy a Bizottságok támogatják az iskola átszervezéséről szóló előterjesztés elfogadását.

**dr. Riebl Antal** szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község Önkormányzata Képviselő-testületének 45/2024. (III.06.) határozata**

**Délegyháza Község Önkormányzatának Képviselő-testülete úgy dönt, hogy támogatja a Délegyházi Hunyadi János Általános Iskola tervezett átszervezését, mely szerint a Délegyházi Hunyadi János Általános Iskolában**

1. **Rákóczi utcai telephely megszüntetése jogutóddal,**
2. **József Attila utcai telephely megszüntetése jogutóddal**
3. **a 2337 Délegyháza, Árpád utca 53. szám alatti feladatellátási helyre felvehető maximális tanulólétszám növelése 540 főre.**
4. **Dunavarsányi Erkel Ferenc Alapfokú Művészeti Iskola Délegyháza, Árpád utcai telephely megszüntetése jogutód nélkül.**

**Határidő: azonnal**

**Felelős: Polgármester**

1. **CSOMAGAUTOMATÁK KÖZTERÜLETRE TÖRTÉNŐ KIHELYEZÉSE** - előadó: **dr. Riebl Antal, Szilveszter Lajos**

**dr. Riebl Antal** ismerteti az előterjesztéseket.

**Válóczi Tünde** elmondja, hogy a Bizottságok támogatják mindkét csomagautomata kihelyezéséről szóló előterjesztés elfogadását.

**dr. Riebl Antal** szavazásra teszi fel az első határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község önkormányzata Képviselő-testületének 46/2024, (IIL06.) határozata**

**Délegyháza Község Önkormányzatának Képviselő-testülete elfogadja a Packeta Hungary Kft.–vel kötendő csomagautomata kihelyezéséréről szóló kölcsönszerződést, annak aláírásával meghatalmazza Dr. Riebl Antal Polgármestert, hogy az Önkormányzat képviseletében a szerződést aláírja.**

**Határidő: azonnal**

**Felelős: Polgármester, jegyző**

**dr. Riebl Antal** szavazásra teszi fel a második határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község önkormányzata Képviselő-testületének 47/2024, (IIL06.) határozata**

**Délegyháza Község Önkormányzatának Képviselő-testülete elfogadja a FOXPOST Zrt. –vel kötött csomagautomata kihelyezéséréről szóló bérleti szerződést, annak aláírásával meghatalmazza Dr. Riebl Antal Polgármestert, hogy az Önkormányzat képviseletében a szerződést aláírja.**

**Határidő: azonnal**

**Felelős: Polgármester, jegyző**

1. **TÁMOGATÁSI KÉRELMEK** - előadó: **dr. Riebl Antal, Válóczi Tünde**

**Válóczi Tünde** ismerteti az előterjesztést, melyet a Bizottságok elfogadásra javasolnak.

**dr. Riebl Antal** szavazásra teszi fel a határozati javaslatot, az előterjesztéssel egyezően, mely a jegyzőkönyv mellékletét képezi.

Képviselő-testület szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község Önkormányzata Képviselő-testületének 48/2024. (IIL06.) határozata**

**Délegyháza Község Önkormányzat Képviselő-testülete elhatározza, hogy a 2024. évi költségvetéséből, valamint a Rimmelhaus-Bau Kft. által az erre a célra felajánlott támogatásból az alábbi összegekkel támogatja a felsorolt civil szervezeteket a támogatási kérelmükben megjelölt célok támogatása érdekében, valamint a 2024. évi költségvetéséből a felsorolt szervezetek támogatott céljaira történő felhasználás érdekében 289.268 Ft-tal megemeli az Önkormányzat költségvetésének a közművelődési kormányzati funkcióra, valamint a civil szervezetek támogatására tervezett kiadásait.**

**Képviselő-testület felkéri Hivatalát fentieknek a 2024. évi költségvetési rendeleten történő átvezetésére.**

|  |  |  |
| --- | --- | --- |
| **sorszám** | **támogatott szervezet neve** | **támogatás összege** |
| **1.** | **Végelgyengülés Tömegsport Közhasznú Egyesület** | **94.980 Ft** |
| **2.** | **Délegyháza Kultúrájáért Egyesület Vadkörtefa Néptáncegyüttes** | **84.124 Ft** |
| **3.** | **Délegyházi Községi Polgárőr Egyesület** | **1.500.000 Ft** |
| **4.** | **Magyar Rescue 4x4 Nonprofit Kft.** | **500.000 Ft** |
| **5.** | **Magyar Máltai Szeretetszolgálat Délegyházi Csoportja** | **250.000 Ft** |
| **6.** | **Margaréta Nyugdíjas Klub** | **300.000 Ft** |
| **7.** | **Református Dunamenti Kistérségi Diakónia** | **610.164 Ft** |
| **8.** | **Délegyházi Karate Sportegyesület** | **200.000 Ft** |
| **9.** | **Délegyházi Testépítő Sportegyesület** | **200.000 Ft** |
| **10.** | **Csokréta Asszonyklub** | **150.000 Ft** |
| **11.** | **Délegyházi Református Missziói Egyházközség** | **250.000 Ft** |
| **12.** | **Népdalkör** | **100.000 Ft** |
| **13.** | **Délegyházi-Dunavarsányi Önkéntes Tűzoltó Egyesület** | **3.500.000 Ft** |
| **14.** | **Délegyháza Községi Sportegyesület** | **5.000.000 Ft** |
| **15.** | **Délegyházi Üdülőterületi Civil Egyesület** | **100.000 Ft** |
| **16.** | **Délegyházi Barátok Köre** | **200.000 Ft** |
| **17.** | **Rádió Dabas - Dabas Sportcsarnok Nonprofit Kft.** | **350.000 Ft** |
|  | **Összesen:** | **13.389.268 Ft** |

**Képviselő-testület felkéri Polgármesterét és Hivatalát a támogatási szerződések előkészítésére és megkötésére, valamint a támogatásoknak a felhasználási célhoz igazodó időpontban történő kifizetésére, valamint felkéri a Rimmelhau-Bau Kft-t az Önkormányzat által megítélt támogatások támogatott szervezeteknek történő folyósítására.**

**Képviselő-testület eldönti, hogy a támogatott szervezetekkel a támogatási szerződések kizárólag abban az esetben köthetők meg, ha a szervezetek az előző években kapott támogatásokkal maradéktalanul elszámoltak.**

**Képviselő-testület hozzájárul továbbá ahhoz, hogy a Délegyháza Kultúrájáért Egyesület Vadkörtefa Néptáncegyüttes a 2023. évben felvett, de fel nem használt támogatást 2024. december 31-ig felhasználja az erre irányuló kérelmében megjelölt célokra.**

**Felelős: Polgármester, Jegyző**

**Határidő: azonnal**

1. **EGYÉB TELEPÜLÉSFEJLESZTÉSI ÉS TELEPÜLÉSÜZEMELTETÉSI ÜGYEK** – előadó: **dr. Riebl Antal, Szilveszter Lajos**
   1. **BEISKOLÁZÁSI TERV és továbbképzési program 2024. ÉVRE A DÉLEGYHÁZI NAPSUGÁR ÓVODA PEDAGÓGUSAI SZÁMÁRA**

**Darabos Zsuzsanna** ismerteti az előterjesztést és elmondja, hogy a Bizottságok elfogadásra javasolják a Délegyházi Napsugár Óvoda továbbképzési és beiskolázási tervét.

**dr. Riebl Antal** szavazásra teszi fel a határozati javaslatot, miszerint Délegyháza Község Önkormányzatának Képviselő-testülete eldönti, hogy a Délegyházi Napsugár Óvoda beiskolázási tervét támogatja.

Képviselő-testület szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község Önkormányzata Képviselő-testületének 49/2024. (IIL06.) határozata**

**Délegyháza Község Önkormányzatának Képviselő-testülete eldönti, hogy a Délegyházi Napsugár Óvoda beiskolázási tervét és továbbképzési programját támogatja.**

**Határidő: azonnal**

**Felelős: Képviselő-testület**

* 1. **ZÖLD HÍD FESTÉSE**

**Válóczi Tünde** elmondja, hogy a Zöld híd lefestésével járó munkálataira kijelölt 2024. május 3-i időpont a középiskolai ballagások időpontjával ütközik, így a Bizottság javasolta az időpont módosítását 2024. május 10. 12:30-ra.

**dr. Riebl Antal** szavazásra teszi fel a határozati javaslatot, miszerint Délegyháza Község Önkormányzatának Képviselő-testülete eldönti, hogy a Zöld híd lefestésének időpontja 2024. május 10. napjára módosul.

Képviselő-testület szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**Délegyháza Község Önkormányzata Képviselő-testületének 50/2024. (IIL06.) határozata**

**Délegyháza Község Önkormányzatának Képviselő-testülete eldönti, hogy a Zöld híd lefestésének időpontja 2024. május 10. napjára módosul.**

**Határidő: azonnal**

**Felelős: Képviselő-testület**

**dr. Riebl Antal** megköszöni a közösen végzett munkát és bezárja az ülést.

**k.m.f.**

|  |  |
| --- | --- |
| **dr. Riebl Antal**  **polgármester** | **dr. Molnár Zsuzsanna**  **jegyző** |
| **Szabóné Pál Orsolya Marianna**  **hitelesítő képviselő** | **Szilveszter Lajos**  **hitelesítő képviselő** |
|  |  |